ஒருபுறம், சீனாவில் பொருளாதாரம் 30 ஆண்டுகளுக்கு மேலாக வேகமான வளர்ச்சியுடன் வளர்ந்து வருகின்றது. அந்நிய செலாவணி கையிருப்பும் அதிகமாக உயர்ந்து வருகின்றது. இவ்வாண்டு 3ஆவது காலாண்டில் சீனாவின் அந்நிய செலாவணி கையிருப்பு 3 இலட்சத்து 89 ஆயிரம் கோடி அமெரிக்க டாலராகும். அதன் விளைவாக, அமெரிக்க டாலரின் பண வீக்கம் மற்றும் நாணய மதிப்பிறக்கம் என்ற இரட்டை நிர்பந்தத்தைச் சீனா சந்தித்திருக்க வேண்டும். மறுபுறம், ரென் மின்பியின் உலக மயமாக்கத்தைச் சீனா ஆக்கப்பூர்வமாக முன்னேற்றி வருகிறது. படிப்படியாக ரென் மின்பியும் பல நாடுகளின் கையிருப்பு நாணயமாக மாறி வருகிறது. இதன் அடிப்படையில் தான், வெளிநாடுகளில் சீனா முதலீடு செய்வது முன்பை விட வசதியாக உள்ளது. மூன்றாவதாக, குறுகிய காலத்தில் சீனாவின் உள்நாட்டு தேவை வேகமாக வளர்வதற்குரிய வாய்ப்பு குறைவாக உள்ளது. ஆகவே, உள்நாட்டில் தொழில் நிறுவனங்களின் முதலீடு விரைவாக எதிர்பார்த்த பயனைப் பெற முடியாது. வெளிநாடுகளில் முதலீடு செய்வது அவற்றுக்கு புதிய வளர்ச்சி வாய்ப்பினைக் கொண்டு வரும்.